Diari Oficial de la Generalitat Valenciana


Sumari del DOGV 3731, del 14-04-2000 (2000/2699)

ORDRE de 27 de març de 2000, de la Conselleria de Sanitat, per la qual modifica l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/03/27/(1)/dof/vci/html**

### Dades del document

Número de DOGV
:   3731

Data del DOGV
:   14-04-2000

Secció del DOGV
:   I. DISPOSICIONS GENERALS

Número del document
:   2000/2699


Data del document
:   27-03-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * legislació
    * control d'aliments
    * fleca
    * política sanitària
    * reglament administratiu
    * indústria gastronòmica
    * pastisseria

ORDRE de 27 de març de 2000, de la Conselleria de Sanitat, per la qual modifica l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors. [2000/Q2699]
  
L'article 1 de l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, indica els establiments que inclou el seu àmbit d'aplicació, entre els quals hi ha els forns artesans.
  
El Reial Decret 285/1999, de 22 de febrer, que modifica el Reial Decret 1.137/1984, de 28 de març, que aprova la reglamentació tecnicosanitària per a la fabricació, circulació i comerç de pa i pans especials, elimina la definició i les condicions dels establiments artesans, definició que estava sent usada per determinar l'àmbit d'aplicació de l'Ordre de 6 de juny de 1997, ja esmentada, de la Conselleria de Sanitat.
  
L'article 8 del Decret 250/1997, de 23 de setembre, del Govern Valencià, de comercialització i venda de pa i pans especials, limita la denominació d'indústria del pa artesana a les que hagen obtingut la qualificació corresponent, obtenció que no depén del compliment de les condicions que s'estaven exigint en l'article 8.4 del Reial Decret 1.137/1984, de 28 de març, per a considerar una indústria de pa com a artesana.
  
Cal, per tant, una modificació de l'Ordre de 6 de juny de 1997, de la Conselleria de Sanitat, a fi d'eliminar el qualificatiu d'artesà i de delimitar quins forns tenen la consideració d'establiment menor.
  
Per això, i a l'empara del que disposa l'article 38.1 de l'Estatut d'Autonomia i fent ús del que disposa el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat,
  
ORDENE
  
Article 1
  
Es modifica l'article 1, que queda redactat de la manera següent:
  
«Estan sotmesos a aquesta normativa respecte a l'autorització sanitària, els establiments menors següents:
  
- Forns
  
- Pastisseries
  
- Gelateries
  
- Carnisseries-salsitxeries
  
- Carnisseries
  
- Triperies
  
- Menjadors col·lectius»
  
Article 2
  
Es modifica l'article 2, que queda redactat de la manera següent:
  
«Pel que fa als forns, les pastisseries i les gelateries, se subjectaran al que disposa aquesta ordre els que venguen només ells mateixos tots els productes que elaboren».
  
Article 3
  
Es modifica l'article 3, que queda redactat de la manera següent:
  
«Les sol·licituds d'autorització sanitària dels establiments esmentats en l'article anterior s'adreçaran als centres de salut pública corresponents segons el territori en què estiga situat l'establiment, sense perjudici que la presentació de la documentació es faça segons el que disposa l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds hauran de tenir els requisits i la documentació adjunta que figura en l'annex».
  
Article 4
  
S'afegeix a l'Ordre de 6 de juny de 1997 aquest annex:
  
«ANNEX
  
Documentació que cal aportar amb les sol·licituds:
  
1. Menjadors col·lectius
  
Autorització sanitària inicial de menjadors col·lectius.
  
- Imprés de sol·licitud normalitzat, ben emplenat i signat pel titular o el representant legal, ben acreditat.
  
- Fotocòpia del document nacional d'identitat o el codi d'identificació fiscal del titular.
  
- Document que acredite la potabilitat de l'aigua utilitzada per l'empresa.
  
- Justificant d'haver pagat la taxa corresponent.
  
Canvi de titularitat o de denominació de menjadors col·lectius.
  
- Imprés de sol·licitud normalitzat, ben emplenat i signat pel titular o el representant legal, ben acreditat.
  
- Fotocòpia del document nacional d'identitat o codi d'identificació fiscal del nou titular o de la nova denominació.
  
- Document acreditatiu del canvi de titularitat o de denominació.
  
- Justificant d'haver pagat la taxa corresponent.
  
Caldrà indicar l'anterior titular.
  
Cessament de l'activitat.
  
- Imprés de sol·licitud normalitzat, ben emplenat i signat pel titular o el representant legal, ben acreditat.
  
- Fotocòpia del document nacional d'identitat o codi d'identificació fiscal del titular.
  
2. Altres establiments menors considerats en aquesta ordre.
  
Autorització sanitària inicial.
  
- Imprés de sol·licitud normalitzat, ben emplenat i signat pel titular o el representant legal, ben acreditat.
  
- Fotocòpia del document nacional d'identitat o codi d'identificació fiscal del titular.
  
- Document que acredite la potabilitat de l'aigua utilitzat per l'empresa.
  
- Justificant del pagament de la taxa corresponent.
  
Quan un establiment es trasllada a un altre domicili dins de la mateixa província, podrà conservar, a petició de la persona interessada, el número d'autorització sanitària que tenia en les instal·lacions anteriors. La documentació que caldrà presentar serà la mateixa que per a les sol·licituds d'autorització inicial, indicant a més el domicili anterior en l'apartat corresponent de la instància.
  
Canvi de titularitat o denominació.
  
- Imprés de sol·licitud normalitzat, ben emplenat i signat pel titular o el representant legal, ben acreditat.
  
- Fotocòpia del document nacional d'identitat o codi d'identificació fiscal del nou titular o denominació.
  
- Document acreditatiu del canvi de titular o de denominació.
  
- Justificant d'haver pagat la taxa corresponent.
  
Ampliació de l'activitat.
  
- Imprés de sol·licitud normalitzat, ben emplenat i signat pel titular o el representant legal, ben acreditat.
  
- Fotocòpia del document nacional d'identitat o codi d'identificació fiscal del nou titular o denominació.
  
- Justificant d'haver pagat la taxa corresponent.
  
Cessament d'activitat (d'alguna o de totes les activitats).
  
- Imprés de sol·licitud normalitzat, ben emplenat i signat pel titular o el representant legal, ben acreditat.
  
- Fotocòpia del document nacional d'identitat o codi d'identificació fiscal del titular.
  
- Si és un cessament parcial, indicació de l'activitat que cessa».
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 27 de març de 2000
  
El conseller de Sanitat,


Còpia Permalink ELI